Ɛkoɔna (Akanfoɔ Abusuakuo)

Abusua yi ka Akanfoɔ mmusuakuo nnwɔtwe no ho na wɔn abakɔsɛm kyerɛ sɛ ɛno ne mmusua no nyinaa maame (ɛna). Yei te saa ɛfiri sɛ, Akanfoɔ mmusua dodoɔ no ara ase firi saa abusuakuo yi mu. Wokɔ Fantefoɔ mu a, wɔfrɛ wɔn Kwonnafoɔ. Ɛdin ahodoɔ a wɔtumi de frɛ wɔn ne Ɛkuo ne Asimpi anaa Asokorefoɔ na wɔn mmrane ne "Ahwenie a eda yaawa mu".  Abakɔsɛm nso kyerɛ sɛ, wɔn abusua no na ɔde Ɔkyeame dii dwuma kan wɔ ahemfie berɛ a wɔde Nana Awurade Basa dii adeɛ no. Abusua no mu fa kɛseɛ no ara wɔ Mfanteman mu. Wɔn piesie ne Nana Asante Gyima a ɔfiri Adanse. Wɔn maanu ne Nana Afriyie Bonsra a ɔfiri Adanse Fɔmena. Nana Nsutahene yɛ wɔn mɛnsa.https://akannews.com/akan-mmusuakuo-ahodo%c9%94-no-w%c9%94n-abak%c9%94s%c9%9bm-ne-%c9%9bmu-ns%c9%9bm-binom/

 N'akoraboa 
Wɔn akraboa ne ɛkoɔ na suban a wɔde nim wɔn pa ara ne nokwaredie ne pɛrepɛreyɔ.

 Nkuro a wɔdɔm abusua yi 
Wɔn nkuro no bi ne Oguaa, Berekum, Pakyi, Asaaman, Nkwantanan, Banko, Mprim, Kona, Asɔkɔre-Mampɔn, Kokofu-Aboɔso, Adumasa, Heman, Abenkyem, Jukwaa, Duayaw-Nkwanta ne deɛ ɛkeka ho.https://academicjournals.org/journal/AJHC/article-full-text-pdf/DFD857459951   

 Ahemfoɔ a wɔdɔm Ɛkoɔna abusua 
Ahemfoɔ a wɔdɔm Ɛkoɔna abusua yi ne

 Adansehene  
 Berekumhene  
 Oguaahene  
 Asokorehene  
 Asokore Mamponhene  
 Abenkyemhene  
 Wiamoasehene  
 Kumase Manwerehene
 Adumasahene  
 Dua Yaw Nkwantahene  
 Konahene  
 Kokofu Asaamanhene  
 Adanwomasehene  
 Pakyihene  
 Awua Domasehene  
 Agona Akurofosohene

 Baabi a menyaa mmoa firiiɛ